Den nordjyske cykelrytter Jonas Vingegaard har imponeret cykelfolk verden over under dette års Tour de France. Og selvom navnet er svært at udtale for andre end danskere, bliver det nu endnu tydeligere, fordi han er rykket op på verdensranglisten. Listen er netop blevet opdateret af Den Internationale Cykelunion (UCI), og den 24-årige rytter ligger nu i toppen: Jonas Vingegaard er sprunget 53 pladser frem og er nu den 12. bedste cykelrytter i verden. Dermed ligger han meget tæt på landsmanden Jakob Fuglsang, der er nummer 10 på listen. Det er Jonas Vingegaards andenplads i det netop overståede Tour de France, der giver ham 800 point til verdensranglisten og sikrer ham den store fremgang. Listen toppes af Tour de France-vinder Tadej Pogacar, som har 4088 point. Jonas Vingegaard har i alt kørt 1681 point hjem i denne sæson.

Opsummering:
Jonas Vingegaard imponerede med sin andenplads i Tour de France og er nu den 12. bedste cykelrytter i verden.